Indrek Miidla

Indrek Miidla (sündinud 22. detsembril 1956[https://www.inforegister.ee/DFDAVFK-INDREK-MIIDLA Päring inforegister.ee andmebaasis) on Eestist pärit USA-s töötav kirurg, kes on spetsialiseerunud rinnavähi ravile.Raimu Hanson "Eesti arst annab abi kasvaja korral USAs" Postimees, 29.10.2012

Ta lõpetas aastal 1975 Tartu 2. Keskkooli. 1982. aastal lõpetas Miidla Tartu Riikliku Ülikooli arstiteaduskonna. Eesti Üliõpilaste Ehitusmalevas oli Miidla 1981. ja 1982. aastal Tartumaa staabi arst ning 1983. aastal Ljubljana rühma komandör.

Miidla töötas Tartu Ülikooli operatiivkirurgia kateedris, seejärel siirdus USA-sse. Tal on erapraksis Coral Springsi linnas Florida osariigis ning ta õpetab arstiteadust Nova Southeasterni ülikoolis.

Muusika
25.–27. aprillil 1980. aastal toimunud Tartu teistel levimuusikapäevadel pälvis Miidla (koos Nevil Blumbergiga) kõige lootustandvama muusiku eriauhinnahttp://ruja.ee/Teema/131/, mängides kitarri ansamblis MeediumRaimu Hanson. "Muusikapäevade rokk tuksus nostalgia lainetel" Postimees, 04.05.2009. 2007. aastal esines ta taas Tartus, levimuusikapäevade toonase peakorraldaja Riho Illaku algatusel Tartu Ülikooli juubeli puhul korraldatud kinnisel kontserdil, "Tartu Riikliku Ülikooli vokaal-instrumentaalansamblite ülevaatusel".Raimu Hanson "Professoribändid käisid ülevaatusel" Postimees, 08.10.2007  
2009. aastal avas Miidla koos Vanemuise kontserdimaja direktori Kulvo Tamraga kontserdimaja piletikassade ees Eesti muusiku kuju.

Isiklikku
Indrek Miidla on olnud abielus, tal on täiskasvanud poeg. Tema isa oli taimefüsioloog Heigo Miidla, ema Eesti NSV teeneline arst Milvi Miidla (neiupõlvenimega Riso, 1929–2021), vend rakendusmatemaatik Peep Miidla. 

Hobina harrastab Indrek Miidla kalapüüki.

Viited

Välislingid
 Raimu Hanson "Eesti arst annab abi kasvaja korral USAs" Postimees, 29.10.2012

Kategooria:Eesti kirurgid
Kategooria:Ameerika Ühendriikide arstid
Kategooria:Eestlased Ameerika Ühendriikides
Kategooria:Miina Härma Gümnaasiumi vilistlased
Kategooria:Tartu Ülikooli arstiteaduskonna vilistlased
Kategooria:Sündinud 1956